Eksperimentalno preverjanje hipotez 2.

Učitelj vam bo dal odpadno vodo, ki vsebuje bakrove ione. V šest epruvet pripravite reakcijske zmesi po shemi v tabeli. Pripravite delovni list Metode odstranjevanja bakrovih ionov. Kliknite na mastno izpisane besede.

Reagenti | Ba(NO3)2 (aq) | NaOH(aq) | KNO3(aq) | Zn(s) | Al(s) | Cu2+odpadna
V (mL) oz. g reagenta | 4 mL | 4 mL | 4 mL | 2 g | 0,5 g | -
V (mL) vode | 0 | 0 | 0 | 4 | 4 | 4
V (mL) Cu2+(odpadna) | 6 | 6 | 6 | 6 | 6 | 6

Natančno opazujte vse spremembe v reakcijskih epruvetah in v nadaljevanju preverite pravilnost svojih opažanj.
Vsebino epruvet pretresite. Počakajte 15 - 20 minut, da se filtrati nad oborinami zbistrijo. Filtrirajte vsebino 1. in 2. epruvete (oborine), po potrebi tudi 4. epruvete (delčki bakra) v označene kapalne stekleničke. Bistre raztopine samo prelijte v kapalne stekleničke.

Slika 4: Odstranjevanje bakrovih ionov

V jamice blistra dodajte po 9 kapljic filtratov, v zadnjo jamico pa devet kapljic izhodne odpadne raztopine bakrovega sulfata. Primerjajte intenziteto barve filtratov s primerjalnimi raztopinami znane koncentracije bakrovega sulfata, ki ste jih pripravili v prvem delu poskusa in ocenite koncentracijo bakrovih ionov v filtratih po odstranjevanju.

« Predhodni | Naprej »